Source: http://kirkkonummi.cloudnc.fi/fi-FI/Toimielimet/Kunnanhallitus/Kokous_652019/Kunnan_hallintosaanto_valtuustokaudella_(36779)
Timestamp: 2019-08-22 21:51:47+00:00
Document Index: 1755874

Matched Legal Cases: ['§ 25', '§ 26', '§27', '§ 25', '§ 26', '§27']

Kunnan hallintosääntö valtuustokaudella 2017-2020 (kv) | Kirkkonummi
Kunnan hallintosääntö valtuustokaudella 2017-2020 (kv)
Nykyisten toimielinten kokoonpanot on nimetty kaksivuotiskaudeksi 2017-​2019. Valtuustokauden alussa on linjattu,​ että nykyisen toimielinrakenteen toimivuutta arvioidaan valtuustokauden puolivälissä samalla kun kokoonpanoista päätetään uudelleen.
Ryhmäpuheenjohtajisto on evästänyt valmistelua. Luottamushenkilötoimikunta on käsitellyt asiaa luottamushenkilöpaikkojen lähtökohdista ja kartoittanut ryhmien näkemyksiä asiassa.
Toimielinrakenteen osalta ryhmäpuheenjohtajiston antamana valmisteluohjeena on ollut, että nykyiset suuret jaostot (suomenkielinen varhaiskasvatus- ja opetusjaosto sekä ruotsinkielinen varhaiskasvatus- ja opetusjaosto ja palvelutuotannon jaosto) muuttuvat lautakunniksi ja vapaa-aikajaosto yhdistetään sivistys- ja vapaa-aikalautakuntaan.
Kun toimielinrakennetta muutetaan,​ on hallintosääntöä päivitettävä toimielinten tehtävien ja toimivallan osalta. Toimielinrakenteesta johtuvien muutosten lisäksi hallintosääntöön ehdotetaan tehtävän joitakin toiminnan sujuvuuden kannalta tärkeitä muutoksia.
Toimielinrakenteen muutoksesta johtuvien hallintosääntöpäivitystarpeiden lisäksi valmistelussa on huomioitu joitakin operatiivisen toiminnan kannalta olennaisia tekstitäsmennyksiä. Lisäksi hallintosääntöön on uutena asiana kirjattu henkilöstöjaoston linjauksen mukainen muutos vakanssijärjestelmästä luopumiseksi (hallintosäännön pykälät 25, 26 ja 27). Tältä osin esityksenä on, että hallintosäännön kirjaukset astuvat voimaan 1.1.2020.
Tiejaoston toiminta lakkaa vuoden 2020 alussa. Ehdotuksena on, että tiejaoston toimivallan osalta noudatetaan vanhan hallintosäännön kirjauksia 31.12.2019 saakka.
esittää kunnanvaltuustolle, että valtuusto päättää
hyväksyä liitteenä olevan hallintosäännön ja siihen sisältyvän toimielinrakenteen ja
että hallintosääntö astuu voimaan 1.6.2019 ja
että toimielinrakenteen muutoksesta huolimatta nykyiset toimielimet jatkavat toimintaansa siihen saakka, kunnes uusi toimielin aloittaa toimintansa ja
että tiejaoston osalta noudatetaan vanhan hallintosäännön kirjauksia 31.12.2019 saakka ja
että § 25, § 26 ja §27 osalta hallintosääntö astuu voimaan 1.1.2020. Siihen saakka em. pykälien osalta noudatetaan vanhan hallintosäännön kirjauksia 31.12.2019 saakka.
että § 25, § 26 ja §27 osalta hallintosääntö päivitetään erikseen sen jälkeen, kun vakanssijärjestelmän uudistamisesta on tehty päätös ja
kh_n 6.5.2019 esitys valtuustolle 13.5.2019 hallintosäännöksi_puhtaaksi kirjoitettu_sv .pdf.pdf (pdf, 655 kt)
kh_n ehdotus valtuustolle hallintosäännöksi_puhtaaksi kirjoitettu.pdf.pdf (pdf, 663 kt)
hallintosääntöehdotus kommenttimerkinnöillä kh 060519.pdf.pdf (pdf, 697 kt)